Nuut by LAPA: Die Geheime lewe van Gita - Wêreldwyd
Nuut by LAPA: Die Geheime lewe van Gita
Gita kruip al haar lewe lank agter voorgee weg ; 'n mantel vir elke okkasie . Flambojante , pienk Gita, vir wanneer sy opspraak wil maak , swart Gita wanneer sy wil wegraak en laag lê , rooi Gita wanneer sy uitdagend is, en natuurlik die blinkkant bo baadjie as sy voor die familie is. Maar agter die mantels spook dit by Gita. Niemand mag haar sien sonder 'n mantel nie .
Wanneer haar werk deure sluit pak sy haar lewe op en vertrek Knysna toe. Daar waar haar pa en sy nuwe vrou is. Waar sy nuwe kinders is. Langs die pad ontmoet sy die kleurvolle Llewellyn wat haar as verkleurvroutjie sien en sy is heeltemal oukei daarmee . Sy is wel nie oukei met die amper blinde tjellospeler , Darius, en sy broer wat haar geheime lewe wil oopkrap nie . Skielik is daar vier baie verskillende mans in haar lewe , en Gita het nie genoeg mantels om alkant te dek nie.